Si Bakhil Dengan Bunganya

Si Bakhil Dengan Bunganya ialah sebuah drama televisyen Malaysia 2025 terbitan Global Station Sdn. Bhd yang diarahkan oleh Hadith Omar. Ia dibintangi oleh Yusuf Bahrin dan Alya Iman. Drama ini memulakan tayangan perdana di Slot DramaVaganza, Astro Ria pada 28 Mei hingga 17 Julai 2025 menggantikan Seribu Tahun.

 Sinopsis 
Takdir menemukan seorang jejaka bersifat bakhil, Baqi dengan Kekwa, seorang gadis ‘kekwat’, di bumi asing dalam kehidupan yang ralat untuk mereka tempuhi sendiri. Lantas mereka mencipta hubungan aneh yakni sahabat yang saling mempergunakan demi kepentingan diri masing-masing. Baqi hidup bertunjangkan misi untuk membalas dendam terhadap ayah saudaranya, Abu Jalal.

Kekwa pula ada kisah hitam dan dendamnya yang tersendiri terhadap ibu tiri dan ayahnya. Baqi disuruh menggoda adik sepupu Kekwa, Orked untuk menghuru-harakan hubungannya dengan tunangnya, Uwais. Sebagai balasan, Kekwa pula bersetuju berlakon menjadi kekasih Baqi dan mengikutnya pulang ke ladang kelapa sawit untuk berperang dengan Abu Jalal.

Tanpa mereka sedari, dalam misi membalas dendam, mereka saling terjatuh hati antara satu sama lain. Bermulalah adegan gila menafikan gelodak di jiwa masing-masing. Kekwa yang takut untuk kehilangan lagi tidak ampuh menerima Baqi. Baqi pula terjerat antara rasa suka dan misinya. Saat nyawa jadi taruhan, perhubungan mereka terus teruji.

Pelakon
Pelakon Utama
 Yusuf Bahrin sebagai Baqi
 Alya Iman sebagai Kekwa
Pelakon Pembantu
 Arfie Shah sebagai Uwais
 Auni Yusri sebagai Iris
 Malle Christian sebagai Orked
 Kodi Rasheed sebagai Aloi
 Rusdi Ramli sebagai Abdul Jalal
 Fahmy Reza sebagai Ayob
 Zarynn Min sebagai Marissa
 Roy Azman sebagai Tan Sri Akmal
 Sharifah Shahora sebagai Irma
 Raja Azmi sebagai Nisa
 Amyza Aznan sebagai Nayla
 Rafique Iskandar sebagai Baqi (kecil)
 Heidi Nur Aeesya sebagai Kekwa (kecil)

 Pautan luar